armvectores/hy_wikipedia_2023 huggingface dataset:
Ֆենտեզի համաշխարհային մրցանակ

Ֆենտեզի համաշխարհային մրցանակ, կամ WFA (от անգլ.՝ World Fantasy Award), ամենամյա միջազգային մրցանակ, որը տրվում է ֆենտեզի ժանրում գրված ստեղծագործությունների համար:  Մրցանակը ստեղծվել է 1975 թվականին, և շնորհվում է «Ֆենտեզիի համաշխարհային կոնվենտի ժամանակ: Պարգևատրում է ժյուրին, որը փոխվում է ամեն տարի: Համարվում է ֆանտաստիկա ժանրի ամենահեղինակավոր մրցանակներից:
Մինչև 2016 թվականը հաղթողներին Հովարդ Լաֆտկրաֆտի կիսանդրի տեսքով արձանիկ էին շնորհում` ֆանտաստիկա ժանրում նրա ունեցած մեծ ներդրման համար: Սակայն 2017 թվականից արձանիկը փոխվել է ծառի պատկերով, որը կանգնած է լուսնի դիմաց:


== Անվանակարգեր ==
Մրցանակը շնորհվում է հետևյալ անվանակարգերում

Վեպ (Novel)
Վիպակ (Novella)
Պատմվածք (Short Fiction)
Անթոլոգիա (Anthology)
Ժողովածու (Collection)
Լավագույն նկարիչ (Artist)
Հատուկ մրցանակ (Special Awards)
Կոնվենցիայի մրցանակ (Convention Award)
Ժանրի զարգացման մեջ ունեցած ներդրման համար(Life Achievement)
Հատուկ մրցանակ մասնագետների համար (Special Award: Professional)
Հատուկ մրցանակ ոչ մասնագետների համար (Special Award: Non-Professional)


== Ծանոթագրություններ ==


== Արտաքին հղումներ ==
Պաշտոնական կայք World Fantasy Convention.(անգլ.)
Մրցանակակիրներ և անվանակարգեր  պաշտոնական կայքում(անգլ.)
Excerpts and synopses for WFA winning and nominated novels(անգլ.)
Միքայել Տեր-Գրիգորյան

Միքայել Տեր-Գրիգորյան (1827 - 1868), հայ դրամատուրգ, հասարակական գործիչ։


== Կենսագրություն ==
Ավարտել է Մոսկվայի համալսարանի բժշկական ֆակուլտետը։ Վերադառնալով Թիֆլիս՝ զբաղվել է բժշկությամբ, եղել Կովկասյան բժշկության ընկերության իսկական անդամ, հիմնադրել է աղջիկների դպրոց, ընտրվել Ներսիսյան դպրոցի հոգաբարձու, մասնակցել հայ թատրոնի հիմնադրմանը։ Գրել է 10 պիես (մեծ մասամբ՝ անտիպ), նրանցում պատկերել է Թիֆլիսի հայկական միջավայրի ցածր խավերի կյանքն ու կենցաղը, բարոյական արժեքների վերացումը բուրժուական իրականության մեջ, քաղքենի ընտանիքների բարքերը, նրանց սնանկացումը։ Առաջին՝ «Դալալ Ղաղո» պիեսը բեմադրվել է 1863 թ., Գաբրիել Սունդուկյանի «Գիշերվա սաբրը խեր» է կատակերգության հետ միաժամանակ։ Միքայել Տեր-Գրիգորյանի բոլոր պիեսները («Պեպոյի տկճուրը», «Վույ քի իմ վեչիր», «Հարս ու կեսուր», «Ո՞վ է մեղավոր», «էշը կդատե, ձին կուտե», «Նինոյի նշնվիլը», «Խոտորնակին խոտորնակ») խաղացվել են հայաշատ վայրերում, իսկ երկուսը՝ նաև տպագրվել («էս էլ քի մոցիքլութին․․․», 1866 թ., «Պառվներուն խրատ», 1879 թ.)։ Ներկայացումներում հանդես են եկել նշանավոր դերասաններ Գևորգ Չմշկյանը, Միհրդատ Ամրիկյանը և այլք։ Միքայել Տեր-Գրիգորյանի ստեղծագործությունները նպաստել են հայ կենցաղային դրամայի ու կատակերգության զարգացմանը։


== Ծանոթագրություններ ==
Պեկուրովկա

Պեկուրովկա (ուկրաիներեն՝ Пекурівка), գյուղ Ուկրաինայի Չեռնիգովի մարզի Գորոդնյայի շրջանում։
2006 թվականի տվյալներով Պեկուրովկա գյուղում բնակվում էր 567 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
(6780) Բորոդին

(6780) Բորոդին (անգլ.՝ Borodin), աստերոիդ աստերոիդների հիմնական գոտում։ Հայտնաբերվել է 1990 թվականի մարտի 2-ին Էրիկ Էլստի կողմից Լա Սիլյայում։
Միջին հեռավորությունը Արեգակից կազմում է 2,250198 ա. մ., առավելագույնը մոտենում է 1,8546 ա. մ. հեռավորության վրա և հեռանում 2,6458 ա. մ.։ Արեգակի շուրջ մեկ ամբողջական պտույտ է կատարում 1232,9 երկրային օրվա ընթացքում, իր ուղեծրով շարժվելով միջինում 0,291993 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 4,95° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(6780) Բորոդին աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Ցեզիումի ֆոսֆիդ

Ցեզիումի ֆոսֆիդ, երկտարր, անօրգանական միացություն՝ Cs2P5, դեղին բյուրեղներ, փոխազդում է ջրի հետ։


== Ստացումը ==
Ստացվում է վակուումում և ջերմաստիճանային պայմաններում ցեզիումի և ֆոսֆորի փոխազդեցությունից․
  
    
      
        
          
            2
            C
            s
            +
            5
            P
             
            
              
                →
                
                  400
                  −
                  
                    430
                    
                      o
                    
                  
                  C
                
              
            
             
            C
            
              s
              
                2
              
            
            
              P
              
                5
              
            
          
        
      
    
    {\displaystyle {\mathsf {2Cs+5P\ {\xrightarrow {400-430^{o}C}}\ Cs_{2}P_{5}}}}
  Ստացվում է ցեզիումի հիդրիդի և ֆոսֆորի փոխազդեցությունից․
  
    
      
        
          
            2
            C
            s
            H
            +
            5
            P
             
            
              
                →
                
              
            
             
            C
            
              s
              
                2
              
            
            
              P
              
                5
              
            
            +
            
              H
              
                2
              
            
            ↑
          
        
      
    
    {\displaystyle {\mathsf {2CsH+5P\ {\xrightarrow {}}\ Cs_{2}P_{5}+H_{2}\uparrow }}}
  


== Ֆիզիկական հատկություններ ==
Ցեզիումի ֆոսֆիդը առաջացնում է դեղին բյուրեղներ, որոնք 300°С ջերմաստիճանային պայմաններում դառնում են շագանակագուն, իսկ հեղուկ ազոտի հետ սառեցնելով՝ անգույն։
Իներտ մթնոլորտում (ազոտ) և 650°С ջերմաստիճանային պայմաններում հալվում է։
Լուծվում է հեղուկ ամոնիակում։


== Քիմիական հատկություններ ==
Փոխազդելով ջրի հետ առաջացնում է ֆոսֆին և ջրածին։


== Գրականություն ==
Химическая энциклопедия / Редкол.: Зефиров Н.С. и др.. — М.: Большая Российская энциклопедия, 1998. — Т. 5. — 783 с. — ISBN 5-85270-310-9.
Рипан Р., Четяну И. Неорганическая химия. Химия металлов. — М.: Мир, 1971. — Т. 1. — 561 с.
Плющев В. Е., Степин Б. Д. Химия и технология соединений лития, цезия и цезия. — М.: «Химия», 1970. — 408 с.
Կավանակ

Կավանակ (ֆր.՝ Cavanac), համայնք Ֆրանսիայի Օկսիտանիա մարզի Օդ գավառում։
Բնակչությունը 2008 թվականի դրությամբ կազմում է 880 մարդ, բնակչության խտությունը` 98.00 մարդ/կմ²։ Բնակավայրը զբաղեցնում է 8.98 կմ² տարածք։


== Աշխարհագրություն ==
Գտնվում է Փարիզ քաղաքից 640 կմ հարավ, Մոնպելիե քաղաքից` 135 կմ արևմուտք, Կարկասոն քաղաքից` 6 կմ հարավ-արևմուտք։


== Բնակչություն ==
Բնակչության քանակը ըստ տարիների

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ


== Տնտեսություն ==
2010 թվականին ուներ 578 աշխատունակ (15-64 տարեկան)  բնակիչ, որոնցից ակտիվ էին 413-ը, իսկ ոչ ակտիվները` 165։ Ակտիվության ցուցանիշը կազմում է 71,5 %։ 413 աշխատունակ մարդկանցից աշխատել է 368 անձ (197 տղամարդ և 171 կին)։ Գործազուրկ են եղել 45 անձ (21 տղամարդ և 24 կին)։ 165 անաշխատունակներից 56-ը եղել են աշակերտներ կամ ուսանողներ, 63-ը` թոշակառուներ, իսկ 46-ը չեն աշխատել տարբեր պատճառներով։


== Տես նաև ==
Օդ գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Չեչուլինո (գյուղ, Նովոգորոդսկի շրջան)

Չեչուլինո (ռուս.՝ Чечулино), գյուղ Ռուսաստանի Նովգորոդի մարզի Նովոգորոդսկի շրջանի կազմում։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Պաուլիստա պողոտա

Պաուլիստա պողոտա (պորտուգալերեն՝ Avenida Paulista), Սան Պաուլու քաղաքի գործարար և ֆինանսական կենտրոններից է։ Այն հանդիսանում է քաղաքի գլխավոր և ամենակարևոր պողոտաներից։ Այստեղ է գտնվում Սան Պաուլոյի Արվեստի թանգարանը։ Երկարությունը 2,8 կմ է։
Մենք չենք կարող ապրել առանց տիեզերքի

Մենք չենք կարող ապրել առանց տիեզերքի (ռուս.՝ Мы не можем жить без космоса), ռուսական կարճամետրաժ մուլտֆիլմ։


== Սյուժե ==
Երկու տղամարդ (հայտնի են միայն նրանց անունները՝ 1203 և 1204), որոնք ընկերություն են անում իրար հետ մանկուց։ Նրանք զբաղվում էին տիեզերագնացությամբ։ №1203֊ը ընտրվել էր թռիչքի համար։ Թռիչքը աղետալի է վերջանում, և №1204 ընկնում է դեպրեսիայի մեջ այն բանի համար, որ նա զրկվել էր վերապատրաստման ծրագրից։ Գալով նրա սենյակ՝ ադմինիստրացիան տեսնում է միայն մի կոստյում և անցք առաստաղի վրա։ №1204֊ը կապվել էր հանգուցյալի հետ։


== Քննադատություն ==
Խումբը վաստակեց շատ գովասանքներ քննադատների կողմից։ Լարիսա Մալյուկովան դասել է այն տարվա լավագույն ֆիլմերի կողքին՝ նշելով «պաշտպանված և հասկանալի դիզայնը»։ Նատալյա Գրիգորևնան ուշադրությունը հրավիրել է ֆիլմի ծիծաղաշարժ, ապա լարված և հուսահատ դրվագններին և ասել «հստակ և ակնահաճո տեխնիկա»։


== Ծանոթագրություններ ==
Բեսեմերյան պրոցես

Բեսեմերյան պրոցես, թուջի բեսեմրում, առանց վառելիքի ծախսի հեղուկ թուջից պողպատ ստանալու եղանակ։ Առաջարկել է Հ․ Բեսեմերը 1856-ին։ Բեսեմերյան պրոցեսը կատարվում է կոնվերտերում, որի մեջ լցված հեղուկ թուջի միջով կոնվերտերի հատակին արված հատուկ անցքերով՝ ֆուրմերով, փչվում է խտացված օդ (մթնոլորտային կամ թթվածնով հարստացված)։ Թուջի խառնուկները (սիլիցիում, մանգան, ածխածին) օքսիդանալով՝ անջատում են զգալի քանակությամբ ջերմություն, որի շնորհիվ պակասում են խառնուկները և բարձրանում է մետաղը հեղուկ վիճակում պահելու համար անհրաժեշտ ջերմաստիճանը (մինչև 1600-1650°С), այսինքն՝ առանց վառելիք ծախսելու ստացվում է հեղուկ պողպատ։ Ձևավոր ձուլման պողպատը ստանում են կողմնային փչահարմամբ փոքր կոնվերտերներում։ Այդ պրոցեսը կոչվում է փոքր բեսեմերում։ Բեսեմերյան պրոցեսի ընթացքը կախված է ջերմաստիճանային ռեժիմից։ Ջերմաստիճանը կարգավորվում է փչվող օդի քանակը փոփոխելով կամ կոնվերտերի մեջ եղած մետաղին հավելանյութ ավելացնելով (հաճախ ավելացնում են սիլիցիումով հարուստ ֆեռոհամաձուլվածքներ)։ Փչահարված մետաղը՝ բեսեմերյան պողպատը, լուծույթում պարունակում է թթվածնի ավելցուկ՝ երկաթի ենթօքսիղի 
  
    
      
        (
        F
        e
        O
        )
      
    
    {\displaystyle (FeO)}
   ձևով։ Ուստի հալման վերջին փուլում մետաղն ապօքսիդացնում են ֆեռոհամաձուլվածքներով։ Մի շարք առավելությունների (հալում առանց վառելիքի, կոնվերտերի պարզ կառուցվածք, պատրաստման ու շահագործման փոքր ծախսեր ևն) կողքին Բեսեմերյան պրոցեսն ունի նաև թերություններ (վնասակար խառնուկների՝ ֆոսֆորի և ծծմբի հեռացման անհնարինություն, լեգիրված պողպատ ստանալու և մետաղաջարդոնը վերահալելու դժվարություններ ևն)։ Բեսեմերյան պողպատի արտադրությունը (%-ով՝ պողպատի ընդհանուր արտադրության նկատմամբ) ԱՄՆ–ում՝ 0,2 է, Ֆրանսիայում՝ 0,3, Անգլիայում՝ 0,6։ Առավել հեռանկարային են մարտենյան, իսկ վերջին տասնամյակներում՝ թթվածնա–կոնվերտերային պրոցեսները։


== Տես նաև ==
Մարտենյան արտադրություն
Թթվածնա-կոնվերտերային պրոցես


== Գրականություն ==
Ավանեսյան Տ․ Գ․, Ընդհանուր մետալուրգիայի հիմունքները, Ե․, 1959։
Афанасьев С․ Г․, Исследование бессемеровского процесса, М․, 1957․
Ադխուլ

Անվան այլ կիրառումների համար տե՛ս՝ Ադխուլ (այլ կիրառումներ)Ադխուլ, գյուղ Արևմտյան Հայաստանում։ Գտնվում էր համանուն Ադխուլ գետակի վրա։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն


== Ծանոթագրություններ ==
Տուրանդոտ (օպերա)

Տուրանդոտ (իտալերեն՝ Turandot), իտալացի երգահան Ջակոմո Պուչչինիի օպերա երեք գործողությամբ (հինգ տեսարանով), ըստ Կառլո Գոցցիի նույնանուն պիեսի։ Իտալերեն լիբրետտոն Ջուզեպպե Ադամիի և Ռենատո Սիմոնիի։ Պուչչինին չի հասցրել ավարտել օպերան, այն ավարտին է հասցրել ըստ երգահանի թողած սևագրերի Ֆրանկո Ալֆանոն։
Առաջին անգամ բեմադրվել է 1926 թ. ապրիլի 25-ին Միլանի Լա Սկալա թատրոնում։
«Տուրանդոտը» համարվում է Պուչչինիի լավագույն ստեղծագործություններից մեկը, հատկապես հայտնի է օպերայի գործող անձանցից մեկի՝ Կալաֆի «Nessun dorma» մեներգը (արիան)։
Խլեբնոե (գյուղ, Նովոուսմանսկի շրջան)

Խլեբնոե (ռուս.՝ Хлебное), գյուղ Ռուսաստանի, Վորոնեժի մարզի Նովոուսմանսկի շրջանի կազմում։
Բնակչությունը 2007 թվականին գրանցված տվյալներով կազմում էր 839 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Անդրեաս Վեզալիուս

Անդրեաս Վեզալիուս (դեկտեմբերի 31, 1514, Mont aux Potences - Galgenberg, Բրաբանտ, Հաբսբուրգյան Նիդերլանդներ - հոկտեմբերի 16, 1564, Զակինթոս, Venetian rule in the Ionian Islands, Վենետիկի հանրապետություն), բնախույզ, գիտական անատոմիայի հիմնադիրը։
Ավարտել է Լուվենի (Ֆլանդրիա) համալսարանը, որտեղ ուսումնասիրել է հումանիտար գիտություններ և անտիկ դասականներին։ 1532 թվականից բժշկագիտությամբ է զբաղվել Մոնպելիեի համալսարանում, ապա Փարիզում։ 1537 թվականին Պադուայում ստացել է բժշկության դոկտորի աստիճան։ 1538 թվականին հրատարակել է Անատոմիական աղյուսակներ, իրականացրել Կ․ Գաչենի աշխատանքների նոր հրատարակությունը։ 1539 թվականին Վեզալիուսը անատոմիա է դասավանդել Պադուայի համալսարանում և այն ուղեկցել է դիակների հերձումով, հետազոտությունների նոր մեթոդներով։ Վեզալիուսը ժխտել է Գալենի որոշ հայացքները մարդու մարմնի կառուցվածքի մասին։ 1543 թվականին Բազելում հրատարակել է «Մարդու մարմնի կառուցվածքի մասին» տրակտատը (յոթ գրքով), որը ժամանակակից անատոմիայի գիտական հիմքն է։ Վեզալիուսը ճիշտ նկարագրել է մարդու կմախքը, ապացուցել է, որ սրտի աջ և ձախ փորոքների միջնապատում անցքեր չկան (դրանց առկայության մասին գրել էին նախորդ անատոմները) և դրանով նպաստել արյան մեծ ու փոքր շրջանառությունների բացահայտմանը  Հարվեյի կողմից։ Մեծ են Վեզալիուսի ծառայությունները անատոմիայի նոր տերմինաբանության ստեղծման և հնի ճշտման գործում։ Թշնամիների և եկեղեցու հետապնդումներից դրդված Վեզալիուսը այրել է իր ձեռագրերի և հավաքած Փորձնական նյութի մեծ մասը։ Սակայն ինկվիզիցիան նրան հանգիստ չի թողել և արտաքսել է Պաղեստին։ Վերադառնալիս նավը խորտակվել է, Վեզալիուսը ընկել է Զանտե կղզին, որտեղ և մահացել է։


== Երկեր ==
О строении человеческого тела, пер․ с латинского, т․ 1–2, М․, 1950–1954․


== Գրականություն ==
Терновский В․ Н․, А․ Везалий, 1514–1564 թթ., М․, 1965։


== Ծանոթագրություններ ==
Սուֆրե (քաղաք)

Սուֆրե (իսպ.՝ Zufre), քաղաք և համայնք Իսպանիայում, մտնում է Խաեն պրովինցիայի մեջ, որն էլ իր հերթին մտնում է Անդալուսիա ինքնավար համայնքի մեջ։
Համայնքը մտնում է Սյերրա-դե-Ուելվա շրջանի կազմի մեջ։ Տարածքը՝ 341 կմ2։ Բնակչությունը՝ 960 (2010)։ Հեռավորությունը պրովինցիայի վարչական կենտրոնից՝ 131 կմ։


== Բնակչություն ==


== Ծանոթագրություններ ==


== Արտաքին հղումներ ==
Zufre
Ա էն Հունզե

Ա էն Հունզե (հոլ.՝ Aa en Hunze ( արտասանություն)), համայնք Նիդերլանդների Դրենթե մարզում։ Տարածքը 276,86 կմ² է, բնակչությունը՝ 25.772 (2011 թ.)։ Համայնքի անունը ծագում է Դրենտշե Ա և Հունզե գետերի անուններից։ Համայնքապետարանը գտնվում է Խիտեն գյուղում։
Մեկ շնչի տարեկան միջին եկամուտը 13.400 եվրո է։


== Ծանոթագրություններ ==
Յագոդնոե (գյուղ, Կուպյանսկի շրջան)

Անվան այլ կիրառումների համար տե՛ս՝ ՅագոդնոեՅագոդնոե (ուկրաիներեն՝ Ягідне), գյուղ Ուկրաինայի Խարկովի մարզի Կուպյանսկի շրջանում։ Հիմնադրվել է 1923 թվականին։
2001 թվականի տվյալներով Յագոդնոե գյուղում բնակվում էր 476 մարդ։ Բնակավայրը զբաղեցնում է 0,69 կմ² տարածք։ Բնակչության խտությունը կազմում էր 689,86 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Կրիմսկի (Սեմիկարակորսկի շրջան)

Անվան այլ կիրառումների համար տե՛ս՝ Կրիմսկի (այլ կիրառումներ)Կրիմսկի (ռուս.՝ Крымский), ավան Ռուսաստանի Ռոստովի մարզի Սեմիկարակորսկի շրջանում։ Մտնում է Զադոնո-Կագալնիցսկի գյուղական համայնքի կազմի մեջ։
Արկադի Սեմյոնով

Արկադի Սեմյոնով (ռուս.՝ Аркадий Геннадиевич Семёнов, հունվարի 14, 1959(1959-01-14), Ժյոլտիե Վոդի (քաղաք, Ուկրաինա), Դնեպրոպետրովսկի մարզ, Ուկրաինական ԽՍՀ, ԽՍՀՄ), ռուս պոետ, "Վեժլիվի Օտկազ" ռոք-խմբի համահիմնադիր և տեքստերի հեղինակ։
Երեքամյա հասակում տեղափոխվել է Ղազախստան, 14 տարեկանից ապրել է Մոսկվայում։ Ավարտել է ՄԻՖԻ-ն։ Գոռ Հովհաննիսյանի հետ կազմակերպել է "Վեժլիվի Օտկազ" խումբը։
Հետագայում տարվել է լրագրությամբ, Արցախյան պայքարի տարիներին ստեղծել է տեղեկատվական գործակալություն, կազմակերպել է հանրահավաքներ ի նպաստ Արցախի ազատագրման։ 1990-1991 թթ. թողարկել է «Дикая дивизия» ռոք-թերթը։
1990 թթ. կեսերից Իվան Սոկոլովսկու հետ "Սոլդատ Սեմյոնով" պրոեկտի շրջանակներում թողարկել է չորս ալբոմ, որոնցում շոշափել է Արցախյան պայքարի, Արևմտյան Հայաստանի ազատագրության թեմաները։ Սեփական «Звукореки» լեյբլով թողարկել է Ալիսա, Զոոպարկ խմբերի, Բորիս Գրեբենշչիկովի ալբոմները։


== Ալբոմներ ==
1996 - Солдат Семёнов «План Спасения Константинополя» (Звукореки) - CD/MC
1997 - Солдат Семёнов «Ни Шагу Назад!» (Звукореки/Фили) - CD/MC
1998 - Солдат Семёнов «Силовые Поля Тишины» (Звукореки/Фили) - CD/MC
2000 - Солдат Семёнов «Параллельные Действия» (Звукореки/Фили) - CD/MC
2010 - Гуси-Лебеди (песни «Время» и «Тикирека»)


== Հղումներ ==
Բանաստեղծությունները Стихи.ру կայքում
Սոտչեմյու

Սոտչեմյու (ռուս.՝ Сотчемъю), գետ Ռուսաստանում, հոսում է Կոմի Հանրապետությունով։ Գետաբերանը գտնվում է Կոժվա գետի աջ ափին՝ 166 կմ հեռավորության վրա։ Գետի երկարությունը կազմում է 41 կմ։


== Ջրագրության տվյալներ ==
Ռուսաստանի ջրային գրանցամատյանի տեղեկությունների համաձայն՝ գետը պատկանում է Դվինսկո Պեչարսկի ավազանային շրջանին, գետի ջրատնտեսային տեղամասը՝ Պեչորա, գետի ենթաավազանը՝ Պեչորա գետի ավազաների վտակները մինչև թափվելը Ուսա, գետի գետային ավազանը՝ Պեչորա։
Ըստ աշխարհագրական տեղեկատվական համակարգի՝ ջրային բաժնի տարածքում Ռուսաստանի Դաշնության պատրաստած դաշնային գործակալության ջրային ռեսուրսների՝

Ջրային օբյեկտի կոդը հանրային գրանցմամբ — 03050100212103000063771
Կոդը ըստ հիդրոլոգիական հետազոտության (ՌԴ) — 103006377
Ավազանի կոդը — 03.05.01.002
Ծավալի համարը ըստ ՌԴ-ի — 03
Թողարկումը ըստ ՌԴ-ի — 0


== Ծանոթագրություններ ==
Վերխնյայա Սամարա

Վերխնյայա Սամարա (ուկրաիներեն՝ Верхня Самара), գյուղ Ուկրաինայի Խարկովի մարզի Բլիզնյուկովի շրջանում։ Հիմնադրվել է 1800 թվականին։
2001 թվականի տվյալներով Վերխնյայա Սամարա գյուղում բնակվում էր 680 մարդ։ Բնակավայրը զբաղեցնում է 1,03 կմ² տարածք։ Բնակչության խտությունը կազմում էր 660,19 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Բարձունքի գրավում (քանդակ)

Բարձունքի գրավում, խորհրդահայ քանդակագործ Արա Սարգսյանի պատերազմի թեմայով ստեղծած քանդակը։ Այն ստեղծվել է Երկրորդ համաշխարհային պատերազմի տարիներին՝ 1942 թվականին։


== Պատմություն և նկարագրություն ==
Քանդակը բրոնզաձույլ է, հետագայում քանդակագործն այն տեղափոխել է փայտի վրա։
Խորհրդային զինվորըը արագորեն գրոնով հակառակորդին վայր է նետել բարձունքից, գրավել է այն և նրա վրա  ամրացրել կարմիր դրոշը։ Կոմպոզիցիան հավաքված է բուրգի մեջ, ունի պտուտակաձև շարժում, որը սկսվում է բուրգի լայն հիմքերից և գալարով վեր խոյանում մինչև գագաթը, ստեղծելով գրոհի և հատկապես բարձունքի գրավման տպավորություն։ Սովորաբար մարմարի համեմատ փայտն ավելի քիչ է տալիս ֆակտուրային տարբեր մշակումների հնարավորություններ, սակայն ըստ ըստ հայ արվեստաբան Վահան Հարությունյանի՝ այդ քանդակում Արա Սարգսյանը հենվել է իր հարուստ պրոֆեսիոնալ կարողության, զարմանալի ճշգրտությամբ տվել է ժայռի, դրոշակի, դեմքի, հագուստների տարատեսակ ֆակտուրաները, ընդ որում, ազատ ու անկաշկանդ հարվածներով, չկորցնելով մշակման միասնականությունը, հեղինակային «ձեռագիրը»։
Քանդակը գտնվում է Արա Սարգսյանի և Հակոբ Կոջոյանի տուն-թանգարանում։


== Ծանոթագրություններ ==
Վեսլավ Ադամսկի

Վեսլավ Ադամսկի  (լեհ.՝ Wiesław Adamski, հուլիսի 26, 1947(1947-07-26), Wierzchowo, Pomeranian Voivodeship, Gmina Człuchów, Człuchów County, Pomeranian Voivodeship, Լեհաստան - փետրվարի 10, 2017(2017-02-10), Վալչ, Արևմտյան Պոմորիեի վոեվոդություն, Լեհաստան), լեհ քանդակագործ։


== Կենսագրություն ==
Ավարտել է  Շեչինեկի քանդակագործության  և պլաստիկ արվեստների պետական ճեմարանը, ապա  ուսումը  շարունակել Պոզնանի   արվեստի համալսարանի փորագրության  և քանդակագործության ֆակուլտետում։ Բնակվում էր  Շեչինիկ քաղաքում։


== Աշխատանքներ ==
Մի շարք քանդակների հեղինակ Վեսլավ Ադամսկին զբաղվում էր մեդալային արվեստով, դիմանկարային քանդակներով և գեղարվեստական դարբնագործությամբ։ Քանդակագործը  Կոսզալինի  մերձակայքում գտնվող Բեսեքյերեսում  ստեղծել է  մի շարք հուշարձաններ, մասնավորապես Յուզեֆ Պիլսուդսկու հուշարձանը Շեչինեկում, և Բեսեկեժ կոմունայում կարտոֆիլի հուշարձան՝ բարձրությունը 3,95 մ․ պատվանդանով՝ 9 մ, որի պատկերը դարձավ կոմունայի զինանշանը։ Ադամը սիրում էր աշխատել այնպիսի բնական նյութերով՝ ինչպիսիք են մետաղը, գրանիտը, բրոնզը, փայտ և մարմարը։

Վեսլավ Ադամի աշխատանքները  ցուցադրվել են ոչ միայն Լեհաստանում,  այլև Հելսինկիում, Բեռլինում, Մադրիդում, Վաշինգտոնում, Պոլտավայում։ Լեհ քանդակագործի գործերը  գտնվում են Ռոտերդամի Էրազմ Ռոտերդամցու անվան  պատկերասրահում, ինչպես նաև Վարշավայի ազգային թանգարանում։


== Ծանոթագրություններ ==


== Արտաքին հղումներ ==
Интервью с Веславом Адамским, автором памятника Ю́зефу Пилсу́дскому(լեհ.)
Photos (ծրագրային ապահովում)

Photos (Լուսանկարներ), «Apple»-ի կողմից մշակված լուսանկարչական հավելված։ Թողարկվել է 2015 թվականի ապրիլի 8-ին, OS X Yosemite (10.10.3) օպերացիոն համակարգի բոլոր օգտագործողների համար, անվճար թարմացման շրջանակներում։


== Պատմություն ==
2014 թվականի հունիսին հայտարարվեց, որ Apple-ը նախատեսում է դադարեցնել iPhoto և Aperture ծրագրերի մշակումը, որից հետո օգտատերերին կառաջարկվի անցնել Photos հավելվածի օգտագործմանը, ընդ որում, գոյություն ունեցող լուսանկարները և տեսանյութերը մեխանիկորեն կտեղափոխվեն (դրանք կրկին ներմուծելու կարիք չի լինի)։


== Նկարագրություն ==
Հավելվածը նախատեսված է լուսանկարների հետ ավելի պարզ աշխատանքների համար, քան նախորդները։ Լուսանկարները կազմակերպվում են «պահերով»՝ ըստ դրանց ստացման ժամանակի և վայրի։  


=== Խմբագրում ===
Հավելվածը տրամադրում է լուսանկարների վերամշակման համար նախատեսված հիմնական գործիքակազմ. կտրել և շրջել նկարը, փոխել պայծառությունը, հակադրությունը, խմբագրել առանձին տարրերը։ Ծրագիրը քննադատվել է այնպիսի առաջադեմ գործիքների բացակայության պատճառով, որոնք օգտագործում էին Aperture-ի օգտատերերը։


=== iCloud մեդիատեկա ===
iCloud Media Library-ն (iCloud Photo Library) խորապես ներգրավված է ծրագրում․ լուսանկարները և տեսանյութերը պահպանվում և համաժամանակացվում են Apple-ի այն սարքավորումներում, որոնցում ակտիվացված է iCloud Photo Library-ը (օրինակ՝ Mac, iPhone, iPad, Apple Watch)։ iCloud հաշվի շրջանակներում օգտագործողին լռելյայն անվճար տրամադրվում է 5 ԳԲ տարածություն։ Լրացուցիչ տարածք կարելի է ձեռք բերել բաժանորդագրությամբ։


== Ծանոթագրություններ ==
Դեն Սիմմոնս

Դեն Սիմմսոնս (անգլ.՝ Dan Simmons, ապրիլի 4, 1948(1948-04-04), Պերորիա, Իլինոյս և ԱՄՆ), ամերիկացի գրող, որն ստեղծագործում է գիտական ֆանտաստիկայի ժանրում։ Հանրահայտ «Հիպերիոնի երգը» գիտաֆանտաստիկ քառագրության հեղինակը։


== Մատենագիտություն ==


=== «Հիպերիոնի երգը» քառագրությունը ===
1989 - «Հիպերիոն» / «Hyperion»
1990 - «Հիպերիոնի անկումը» / «The Fall of Hyperion»
1996 - «Էնդիմիոն» / «Endymion»
1997 - «Էնդիմիոնի բարձրացումը» / «The Rise of Endymion»
1999 - «Պարուրաձևի երեխաները» / «Orphans of the Helix» (պատմվածք)


=== Այլ ստեղծագործություններ ===
1985 - «Կալիի երգը» / «Song of Kali»
1989 - «Ձգողականության փուլերը» / «Phases of Gravity»
1989 - «Լեշի մխիթարանքը» / «Carrion Comfort»
1990 - «Էնտրոպիկ անկողին և կեսգիշերին» / «Entropy’s Bed at Midnight»
1990 - «Աղոթքներ ջարդված քարին» «Prayers to Broken Stones», (ժողովածու)
1991 - «Գիշերվա ամառը» / «Summer of Night»
1992 - «Երանելին» / «The Hollow Man»
1992 - «Գիշերվա երեխաները» / «Children of the Night»
1995 - «Եդեմի կրակները» / «Fires of Eden»
1999 - «Զանգ Հեմի համար» / «The Crook Factory»
2000 - «Դարվինի մենամարտը» / «Darwin’s Blade»
2001 - «Ոչ խոր գերեզման» / «Hardcase»
2002 - «Ձմեռային ուրվականներ» / «A Winter’s Haunting»
2002 - «Դարան ձմեռ» / «Hard Freeze»
2003 - «Իլիում» / «Ilium»
2003 - «Դրանից դժվար չկա» / «Hard as Nails»
2005 - «Օլիմպոս» / «Olympos»
2007 - «Ահաբեկչություն» / «The Terror»
2009 - «Դրուդ» / «Drood»
2009 - «Սև լեռներ» / «Black Hills»
2011 - «Ֆլեշբեկ» / «Flashback»


== Ծանոթագրություններ ==


== Արտաքին հղումներ ==
Դեն Սիմմոնսի անձնական վեբկայք  Archived 2020-05-24 at the Wayback Machine. (անգլ.)
Դեն Սիմմոնսի ամբողջական մատենագրությունը (ռուս.)
Դեն Սիմմոնսի ստեղծագործությունները(ռուս.)
Դեն Սիմմոնսի երկրպագուների ակումբ(ռուս.)
Գրքեր Դեն Սիմմոնսի մասին(գերմ.)
Դեն Սիմմոնսի ստեղծագործությունների լիակատար մատենագիտություն(անգլ.)
Կոռալ Անտոն ամրոց

Կոռալ Անտոն ամրոց (իսպ.՝ Castillo de Corral Antón), գտնվում է Իսպանիայի Վալենսիայի տարածաշրջանի  Միլառես բնակավայրի մոտ։ 2002 թվականի հունիսի 3-ին ամրոցն ընդգրկվել է Իսպանիայի մշակութային ժառանգությունների ցանկում R-I-51-0010790 գրանցման համարի ներքո։


== Նկարագրություն ==
Ամրոցը գտնվում է Միլառես բնակավայրի թիկունքում, լեռան ամենաբարձր հատվածի վրա։ Այն գտնվում է տարածքի նկատմամբ իշխող և ավելի բարձր դիրքում, քան նրան մոտ գտնվող Աբաջո ամրոցը (իսպ.՝ Castillo de Abajo), որը ավելի ցածր դիրք է զբաղեցնում։
21-րդ դարի սկզբին ամրոցից շատ քիչ հատված է պահպանվել։ Պահպանվել է ամենակարևոր աշտարակի հատվածի մի մասը, ինչպես նաև պահպանվել է պարսպի ամենադժվար հասանելի հատվածը, որը նաև վտանգ է ներկայացնում այցելուների համար։


== Ծանոթագրություններ ==
http://www.cult.gva.es/dgpa/bics/Detalles_bics.asp?IdInmueble=3712
ՆԱՏՕ-ի գագաթնաժողով 2016

ՆԱՏՕ-ի Վարշավայի գագաթնաժողով 2016 (անգլ.՝ 2016 Warsaw summit), ՆԱՏՕ-ի անդամ և ոչ անդամ երկրների նախագահների և վարչապետների մակարդակով գագաթնաժողով, որը տեղի է ունեցել Լեհաստանի մայրաքաղաք Վարշավայում՝ 2016 թվականի հուլիսի 8-ից հուլիսի 9-ը։ Սա արդեն ՆԱՏՕ-ի երկրորդ գագաթնաժողովն է, որին չի մասնակցում Ռուսաստանի պատվիրակությունը։


== Օրակարգ ==


=== Լեհաստան ===
Լեհաստանի նախագահ Անջեյ Դուդան 2015 թվականի օգոստոսին հայտարարեց, որ Կենտրոնական Եվրոպայում ՆԱՏՕ-ի զորքերի առկայությունը՝ գագաթնաժողովի անվտանգ անցկացման համար հիմք են հանդիսանում։ Գագաթնաժողովի բացմանը ողջույնի խոսքով հանդես եկան ՆԱՏՕ-ի գլխավոր քարտուղար Յենս Ստոլտենբերգը և Լեհաստանի նախագահ Անջեյ Դուդան։


== Մասնակից երկրների ղեկավարների ցանկը ==


=== Անդամ երկրներ ===


=== Ոչ անդամ երկրներ և կազմակերպություններ ===
 Աֆղանստան – նախագահ Աշրաֆ Գանի
 Հայաստան – նախագահ Սերժ Սարգսյան
 Ադրբեջան – նախագահ Իլհամ Ալիև
 Ֆինլանդիա – նախագահ Սաուլի Նինիստո
 Վրաստան – նախագահ Գիորգի Մարգվելաշվիլի
 Իռլանդիա – պաշտպանության նախարար Պոլ Կեհոյ
 Մակեդոնիա – պաշտպանության նախարար Ժորան Ջոլեվսկի
 Մոնտենեգրո – վարչապետ Միլո Ջուկանովիչ
 Շվեդիա – վարչապետ Ստեֆան Լյովեն
 Ուկրաինա – նախագահ Պետրո Պորոշենկո
 ԱՄԷ – պաշտպանության նախարար Մոհամմեդ Ահմադ ալ Բովարդի


== Ծանոթագրություններ ==


== Ընթերցանության նյութ ==
New Polish President Makes NATO Bases in Central Europe a Priority for Warsaw Summit
NATO: The Enduring Alliance 2016. Twenty Vital Defence Planning and Related Questions the NATO Warsaw Summit Should Address


== Արտաքին հղումներ ==
Խնամիները 2

«Խնամիները 2» (ռուս.՝ Сваты 2), 2009 թվականին նկարահանված ռուս-ուկրաինական երկսերիանոց կինոնկար։ «Խնամիները» ֆիլմի շարունակությունը։


== Սյուժե ==
Խնամիների արկածներն շարունակվում են։ Բուդկոյի աղջիկը (Մաշան) հղիության վերջին ամսում է։ Իր և ամուսնու՝ Մաքսիմի հարաբերություններն այնքան էլ լավ վիճակում չեն։ Խնդրին յուրօրինակ լուծում է գտնում նրանց հնգամյա աղջիկը՝ Ժենկան։ Նա կանչում է իր տատիկներին և պապիկներին։ Խնամիներն գալիս են օգնության։ Նրանք ցանկանում են նորից միացնել իրենց երեխաներին և հարթել նրանց հարաբերությունները, սակայն նրանցից յուրաքանչյուրն որոշում է դա անել իր ձևով։


== Դերերում ==
Լյուդմիլա Արտեմեվա  - Օլգա Նիկոլաևնա Կովալյովա
Անատոլի Վասիլյով  - Յուրի Անատոլևիչ Կովալյով
Տատյանա Կրավչենկո  - Վալենտինա Պետրովա Բուդկո
Ֆյոդոր Դոբրոնրավով  - Իվան Ստեփանովիչ Բուդկո
Ուլյանա Իվաշենկո  - Ժենյա
Իննա Կորոլյովա  - Մարիա
Դանիիլ Բելիխ  - Մաքսիմ
Ելենա Ստեֆանսկայա - գլխավոր բժիշկ
Օլեգ Պրիմոգենով  - Դմիտրի Միխայիլովիչ, հարևան
Վիտալի Իվանչենկո  - երիտասարդ հայրըмолодой отец
Նիկոլայ Բուտկովսկի  - ուսուչուհի
Անատոլի Զինովենկո  - բժիշկ
Նինա Նաբոկա  - Նինա Գրիգորևնա Օպայոնկինա
Ալեքսանդր Բեզսմերտնի  - Գեորգի Միխայիլովիչ Կուդասով, պրոֆեսոր
Վյաչեսլավ Սոլոմկա
Վիտալինա Բիբլիվ  - ծաղիկների վաճառողուհին
Վլադիմիր Նիկոլենկո
Ստանիսլավ Շյոկին  - ծննդատատ բուժեղբայրը


== Տես նաև ==
Խնամիները (սերիալ)


== Հղումներ ==
Ֆիլմի մասին «Կիևֆիլմ» կինոստուդիայի կայքում Archived 2013-05-01 at the Wayback Machine.
Ֆիլմի մասին «Կվարտալ-95» ստուդիայի կայքում Archived 2013-01-19 at the Wayback Machine.
Ռենին-անգիոթենզին-ալդոստերոնային համակարգ

Ռենին-անգիոթենզին-ալդոստերոնային համակարգ, (ՌԱԱՀ), մարդու և կաթնասունների հորմոնային համակարգ, որը կարգավորում է զարկերակային արյան ճնշումը, արյան ծավալը և ջրաաղային փոխանակությունը։ Այդ համակարգի բաղադրիչներից մեկը ռենինն է։ Ռենինը հիմնականում արտադրվում է երիկամների կծիկամերձ համակարգի (յուքստագլոմերուլային համակարգ) առբերիչ զարկերակիկների միոէպիթելային բջիջների կողմից, մասամբ էլ՝ արյունատար անոթների պատերում, գլխուղեղում և թքագեղձերում։ Ռենինը ֆերմենտ է, որն ազդում է արյան սպիտակուց անգիոթենզինոգենի վրա։
Ռենին-անգիոթենզին-ալդոստերոնային համակարգը համարվում է օրգանիզմի ջրաաղային փոխանակության գլխավոր համակարգը։


== Ազդեցության մեխանիզմ ==
Ռենինն ազդում է լյարդում սինթեզվող անգիոթենզինոգենի վրա, որի ճեղքման հետևանքով առաջանում է անգիոթենզին-1,
պլազմայում առկա անգիոթենզին վերածող ֆերմենտի ազդեցությամբ անգիոթենզին—1ից պոկվում են երկու ամինաթթվային մնացորդներ և առաջանում է անգիոթենզին-2,
անգիոթենզին-2-ն ակտիվացնում է անոթների, հիմնականում՝ զարկերակիկների հարթ մկանային բջիջների կծկումները, առաջացնում անոթների նեղացում և զարկերակային ճնշման բարձրացում,
անգիոթենզին-2-ը խթանում է ալդոստերոնի արտադրությունը,
ալդոստերոնն ուժեղացնում է նատրիումի հետներծծումը նեֆրոնի խողովակիկներում,
նատրիումի իոնների հետներծծումն ուղեկցվում է ջրի իոնների պասիվ հետներծծմամբ, որին նպաստում է նաև անգիոթենզինի ազդեցությամբ հակամիզամուղային հորմոնի սինթեզի ուժեղացումը։Անգիոթենզին-2-ն առաջացնում է ծարավի զգացում, ջուր փնտրելու վարք, մեծացնում է սրտամկանի կծկողունակությունը, նորադրենալինի սինթեզի և հյութազատման ուժեղացումով ակտիվացնում է սիմպաթիկ նյարդային համակարգը։ 


== Կարգավորում ==
Ռենինի հյութազատումը կախված է մի շարք գործոններից։ Երիկամային կծիկի առբերիչ զարկերակիկում արյան ճնշման նվազումը և զարկերակիկի պատի ձգվածության թուլացումն ուժեղացնում են ռենինի արտադրությունը։ 
Նեֆրոնի հեռադիր խողովակիկի մեզի մեջ նատրիումի խտության նվազումը խթանում է ռենինի արտադրությունը և հակառակը։ Վերոհիշյալ հատվածում նատրիումի մակարդակն ընկալվում է երիկամի կծիկամերձ համակարգի խիտ բծի կողմից, որը համարվում է ինքնատիպ նատրիումական ընկալիչ և ազդակները փոխանցում ռենին արտադրող բջիջներին։ 
Կծիկամերձ բջիջների սիմպաթիկ նյարդային վերջույթների ակտիվացման ժամանակ արտազատվող նորադրենալինն ակտիվացնում է ռենինի արտադրությունը։


== Ծանոթագրություններ ==


== Արտաքին հղումներ ==
Ренин. Ренин - ангиотензин - альдостероновая система. Образование ренина и основные функции ренин-ангиотензин-альдостероновой системы
РЕНИН-АНГИОТЕНЗИНОВАЯ СИСТЕМА (РАС)
Ренин-ангиотензин-альдостероновая система (РААС): гиперактивация
The renin-angiotensin-aldosterone system (RAAS) Archived 2014-10-10 at the Wayback Machine.
Renin-Angiotensin-Aldosterone System
Effects of renin-angiotensin system inhibition on end-organ protection: can we do better?
Լոնդոնի երաժշտության և դրամատիկական մշակույթի ակադեմիա

Լոնդոնի երաժշտության և դրամատիկական մշակույթի ակադեմիա (անգլ.՝ London Academy of Music and Dramatic Art, LAMDA), առաջատար բրիտանական դրամատիկական դպրոց, որը հիմնվել է 1861 թվականին։ Գտնվում է Լոնդոնի հարավում։


== Պատմություն ==
Լոնդոնի երաժշտության և դրամատիկական մշակույթի ակադեմիան կառուցվել է 1861 թվականին՝ Հենրի Ուայլդի կողմից։ Կառույցի գլխավոր նպատակը եղել է ուսանողներին տարբեր երաժշտական առարկաների քննություններին նախապատրաստելը և քննություններ անցկացնելը։
1904 թվականին դպրոցը միացել է Լոնդոնի մի քանի այլ երաժշտական հաստատությունների հետ, որոնք են՝ Լոնդոնի երաժշտական դպրոցը (հիմնադրված 1865 թվականին), Ֆորեսթ Գեյթ երաժշտական քոլեջը (հիմնադրված 1885 թվականին), Մետրոպոլիտան երաժշտական քոլեջը (հիմնադրված 1889 թվականին)։ Ավելի ուշ ակադեմիային է միանում Հեմփստեդ ակադեմիան։
1935 թվականին Ուիլֆրիդ Ֆոուլիսի գլխավորությամբ ակադեմիան ստանում է իր ներկայիս անվանումը։ 1939 թվականին այն փակվում է սկսված պատերազմի պատճառով և 1945 թվականին՝ վերաբացումից հետո, ակադեմիան դադարեցրեց երաժշտական կրթությունը։


== Հայտնի շրջանավարտներ ==
Ռիչարդ Արմիտաժ
Յուլիա Վիսոցկայա
Ջեյմս Դ’Արսի
Դիանա Դորս
Բենեդիկտ Քամբերբեչ
Դեյվիդ Քրոս
Դոմինիկ Քուփեր
Թոմ Ռայլի
Քիմ Քեթրոլ
Իվան Ռեոն
Դոնալդ Սազերլենդ
Թոբի Սթիվենս
Դեյվիդ Սուշե
Գարիեթ Ուոլթեր
Ռիչարդ Հարիս
Էնթոնի Ստյուարտ Հեդ
Վիկտորիա Հեմիլթոն
Մարտին Շոու
Դենիել Շերմեն


== Ծանոթագրություններ ==


== Արտաքին հղումներ ==
Լոնդոնի երաժշտության և դրամատիկական մշակույթի ակադեմիայի պաշտոնական կայք
Քորթնի Իթոն

Քորթնի Իթոն (անգլ.՝ Courtney Eaton, հունվարի 6, 1996(1996-01-06), Բանբերի (Ավստրալիա), Արևմտյան Ավստրալիա, Ավստրալիա), ավստրալիացի դերասանուհի և ֆոտոմոդել։


== Կենսագրություն ==
Ծնվել է 1996 թվականի հունվարի 6-ին Արևմտյան Ավստրալիա նահանգի Բանբերի քաղաքում։ Ավարտել է Բանբերիի գիմնազիան։
Աշխատել է «Vivien’s Model Management» մոդելային գործակալությունում։
2014 թվականին եղել է ավստրալիական «AACTA» մրցանակի հանձնման հաղորդավարներից մեկը։
Նրա դերասանական առաջնաելույթը տեղի է ունեցել 2015 թվականին «Խելագար Մաքս․ զայրույթի ճանապարհը» ֆիլմում։ 2016 թվականին խաղացած դերի համար առաջադրվել է «Gold Derby Awards» մրցանակի «Լավագույն դերասանական անսամբլ» անվանակարգում։
2016 թվականին լույս է տեսել նրա մասնակցությամբ «Եգիպտոսի աստվածները» ֆիլմը։
2018 թվականին նկարահանվել է «Կարգավիճակը թարմացված է» ֆիլմում։


== Անձնական կյանք ==
2012-2015 թվականներին հանդիպել է ավստրալիացի ֆուտբոլիստ Քայլում Ռիչարդսոնի հետ։ 2015-2017 թվականներին Քորթնին հանդիպել է դերասան և  R5 խմբի մենակատար Ռոսս Լինչի հետ։


== Ֆիլմագրություն ==


== Ծանոթագրություններ ==


== Արտաքին հղումներ ==
Кортни Итон Internet Movie Database կայքում
Մուի (գյուղ, Պյոիդե շրջան)

Մուի (էստ․՝ Mui), գյուղ Էստոնիայի Սաարեմաա նահանգի Պյոիդե շրջանում։
2011 թվականի տվյալներով գյուղում բնակվում էր 41 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)
Միտրոֆանովկա (գյուղ, Նովգորոդկովսկի շրջան)

Անվան այլ կիրառումների համար տե՛ս՝ ՄիտրոֆանովկաՄիտրոֆանովկա (ուկրաիներեն՝ Митрофанівка), գյուղ Ուկրաինայի Կիրովոգրադի մարզի Նովգորոդկովսկի շրջանում։
2001 թվականի տվյալներով Միտրոֆանովկա գյուղում բնակվում էր 985 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Գրիգոր Հակոբյան (այլ կիրառումներ)

Գրիգոր Հակոբյան անունը կարող է վերաբերել հետևյալ անձանց.

Գրիգոր Արշակի Հակոբյան (1907 - 1981), հայ գրականագետ, բանաստեղծ, բանասիրական գիտությունների դոկտոր, պրոֆեսոր (1978), ԽՍՀՄ գրողների միության անդամ 1934 թվականից։
Գրիգոր Ջանիբեկի Հակոբյան (1958 - 2005), հայ գրականագետ, խմբագիր, բանասիրական գիտությունների դոկտոր, պրոֆեսոր։
Գաճաճ աստղ

Գաճաճ աստղ, («թզուկ») - կարող է լինել հետևյալ տիպերից մեկը.

Դեղին թզուկը սպեկտրալ դասի փոքր հիմնական հաջորդականության աստղի տեսակ է, որի զանգվածը 0,8-ից 1,2 անգամ գերազանցում է Արեգակի զանգվածին։
Նարնջագույն թզուկը սպեկտրալ տիպի փոքր հիմնական հաջորդականության աստղի տեսակ է, որի զանգվածը 0,5-ից 0,8 արևային զանգված է և ավելի երկար կյանք։
Կարմիր թզուկը փոքր և համեմատաբար սառը գլխավոր հաջորդականության աստղ է`սպեկտրալ M տիպի։ Նրանք բավականին տարբերվում են մյուս աստղերից։ Կարմիր թզուկների տրամագիծը և զանգվածը չի գերազանցում արեգակնային զանգվածի մեկ երրորդը (զանգվածի ստորին սահմանը 0,0767   արևային է, որին հաջորդում են շագանակագույն թզուկները)։
Կապույտ թզուկը աստղի հիպոթետիկ տեսակ է, որը զարգանում է կարմիր թզուկներից մինչ ամբողջ ջրածնի այրումը, իսկ հետո ենթադրաբար վերածվում է սպիտակ թզուկի։
Սպիտակ թզուկ - զարգացած աստղեր, որոնց զանգվածը չի գերազանցում Չանդարշեքարի սահմանը, զուրկ են իրենց ջերմամիջուկային էներգիայի աղբյուրներից։ Սպեկտրալ DA դասի են։
Սև թզուկները սպիտակ թզուկներ են, որոնք սառել են և, որպես արդյունք, տեսանելի տիրույթում չեն ճառագայթում (կամ թույլ են չառագայթում)։ Այն ներկայացնում է սպիտակ թզուկների էվոլյուցիայի վերջին փուլը` կուտակման բացակայության պայմաններում։ Սև թզուկների զանգվածները, ինչպես սպիտակ թզուկների զանգվածները, վերևից սահմանափակվում են Չանդրասեխարի սահմանով։
Շագանակագույն թզուկ - ենթաաստղային օբյեկտներ (զանգվածը 12.57-80.35 Յուպիտերի զանգվածների  միջակայքում, որը համապատասխանում է 0.012-0,0767 արևային զանգվածների), աստղի խորքերում ի տարբերություն հիմնական հաջորդականության աստղերից՝ չկա ջրածնի հելիումի վերափոխման ջերմամիջուկային ռեակցիա (Բետի ցիկլ)։
Ենթաշագանակագույն թզուկները կամ շագանակագույն ենթաթզուկները սառը կազմավորումներ են, որոնք զանգվածով փոքր են շագանակագույն գաճաճի սահմանից։ Դրանք հիմնականում համարվում են մոլորակներ։


== Նշումներ ==
Ավելին, քան սեքսը

«Ավելին, քան սեքսը» (անգլ.՝ No Strings Attached, օրիգինալ՝ «Առանց նախապայմանների»), 2011 թվականին արտադրված ամերիկյան կինոկատակերգություն։ Ֆիլմ, որը պատմում է, թե ինչքան հեշտությամբ կարելի է հասնել անկանոն կապերի, բայց դժվարությամբ կարելի է դասավորել սեփական ապագան։ Ֆիլմի գլխավոր հերոսներն են Էշթոն Քաթչերը և Նատալի Փորտմանը։ Ֆիլմի պրեմիերան ԱՄՆ-ում տեղի է ունեցել 2011 թվականի հունվարի 21-ին, իսկ Հայաստանում 2011 թվականի մարտի 11-ին՝ Մոսկվա կինոթատրոնում։


== Սյուժե ==
Ֆիլմի գլխավոր հերոսներ՝ Ադամը (Էշթոն Քաթչեր) և Էմման (Նատալի Փորտման) դեռ ճամբարային շրջանում փորձում են զբաղվել սիրով, բայց չի ստացվում։ Տասնհինգ տարի անց, երբ նրանք հանդիպում են, նրանք նորից են փորձում այդ։ Այս անգամ ամեն ինչ հարթ է անցնում։ Հիմա նրանց միավորում է միայն սեքսը՝ չկռահելով, որ իրենց մեջ կարող է սեր առաջանալ։


== Դերերում ==
Նատալի Փորտման - Էմմա
Էշթոն Քաթչեր - Ադամ
Քեյվին Քլեյն - Էլվին
Քերի Էլվիյս - բժիշկ Մեթցներ
Գրետա Գերվիգ - Պատրիս
Լեյք Բեյլ - Լյուսի
Օլիվիա Թիրբլի - Քեյթի
Լուդաքրիս - Ուոլլաս
Մինդի Քալինգ - Շիրա
Տալիա Բալսամ - Սանդրա
Օֆելիա Լովիբոնդ - Վանեսսա
Ջենիֆեր Իրվին - Մեգան
Ադխիր Կալյան - Քեյվին
Սթեֆանի Սքոթ - երիտասարդ Էմմա


== Համաշխարհային պրեմիերա ==


== Ծանոթագրություններ ==
Գյուլեքսու

Գյուլեքսու, գետ Լեռնային Կիլիկիայում, Կիդնոս գետի արևելյան վտակ Ջեհեննեմդերեսիի վտակը։


== Ծանոթագրություններ ==
Սենսացիա (ֆիլմ, 2006)

Սենսացիա (անգլ.՝ Scoop)՝ Վուդի Ալլենի երկրորդ նախագիծը, որը նկարահանվել է ոչ թե ռեժիսորի բնակության վայրում՝ Մանհեթենում, այլ Լոնդոնում։


== Սյուժե ==
Ֆիլմը սկսում է նավարկող նավի տեսարանից, որի վրա հավաքվել էին լուռ մարդիկ, իսկ նավի ծայրին կանգնած է Մահը՝ սև բալախոն հագած, ձեռքին՝ գերանդի։ Լրագրող Ջո Սթրոմբլը, Մահին կաշառք է առաջարկում, բայց նա չի արձագանքում։ Այդտեղ Մահվան հետ խոսակցություն է սկսում մի տիկին, ով բացահայտում է սարսափելի մի գաղտնիք. ամենայն հավանականությամբ առեղծվածային մարդասպանը, ով ահաբեկում էր Լոնդոնը և լորդ Լայմանի որդին, ում մոտ այդ տիկինը քարտուղարուհի էր աշխատում՝ նույն մարդն էին։ Տիկինը կասկածում էր, որ թունավորվել էր, Պիտերին սպանությունների մեջ կասկածելուց անմիջապես հետո։ Ջո Ստրոմբլը հասկանում էր, որ ձեռքում խոշոր սենսացիա ունի, սակայն նա մահացած է և ի վիճակի չէ ոչինչ անել։ Նա հանգիստ մոտենում է նավաշուրթին և ցատկում է մութ ջրերի մեջ։
Պատվախնդիր ամերիկացի ուսանողուհի Սոնդրա Պրանսկին տեղափոխվում է Լոնդոն պրակտիկայում, լրագրություն սովորելու համար։ Իր առաջին հարցազրույցը նա ձախողում է, քանի որ համաձայնում է բարձրանալ ռեժիսորի համար, և նրա հետ վիսկի խմում։ Այստեղ միսս Պրանսկի կյանքը սկսում է բարելավվել. Չուդինի ներկայացման ժամանակ դեմատերիալիզացիայի արկղից հայտնվում է Ջո Ստրոմբլը և կոչ է անում լրագրողուհուն հետաքննություն անցկացնել։ Գործով սկսում է զբաղվել ոչ միայն թեթևամիտ Սոնդրան այլև ծեր աճպարար Չուդինը, ներկայանալով որպես նրա հայր։


== Դերերում ==


== Հետաքրքիր փաստեր ==
Այս ֆիլմը Վուդի Ալլենի երկրորդ ֆիլմն է նկարահանված Լոնդոնում Սքարլեթ Յոհանսոնի մասնակցությամբ։ Ալենը այնքան էր ոգևորված «Մատչ փոյնթ» ֆիլմում դերասանուհու մասնակցությամբ, որ «Սենսացիայի» սցենարը գրել էր հատուկ նրա համար։
Ալենը իր ֆիլմը բնութագրում է որպես «թեթև կատակերգություն սեքսի, սիրո, անորոշության և սպանությունների մասին»։
Նկարահանումները սկսվել են 2005 թվականի հուլիսի 28-ին։
ԱՄՆ-ում ֆիլմը թողարկվել է 2006 թվականի հուլիսի 28-ին։
Ֆիլմը ընդգրկված էր 2006 թվականի Կաննի մրցանակաբաշխության ամենահավանական մասնակիցների շարքում, սակայն չընդգրկվեց ծրագրի մեջ։
«Սենսացիայից» հետո հաջորդ ֆիլմը Ալենը պետք է նկարահանել Փարիզում։ Գլխավոր դերի համար հրավիրվել էր Միշել Ուիլյամսին, սակայն նախագիծը պաշտոնական մամլո թողարկումից հետո ռեժիսորի կողմից չեղյալ հայտարարվեց։
Ֆիլմի բյուջեն կազմում էր 4 միլիոն դոլար։
Ֆիլմի ներածական տիտրերում հնչում է Պյոտր Չայկովսկու «Կարապի լիճը» բալետի երաժշտություններից։
Ֆիլմի տիտրերում հնչում է Էդվարդ Գրիգի «Լեռնային թագավորի քարանձավում» կոմպոզիցիան։
Սիդի բջջային հեռախոսը՝ Մոտարոլա V180:


== Ծանոթագրություններ ==
Հակոբ Ջուղայեցի (այլ կիրառումներ)

Հակոբ Ջուղայեցի անունը կարող է վերաբերել

Հակոբ Ջուղայեցի, ամենայն հայոց կաթողիկոս (1655-1680)
Հակոբ Ջուղայեցի, հայ մանրանկարիչ, ով ստեղծագործել է 16-րդ դարի կեսից մինչև 17-րդ դարի սկիզբն ընկած ժամանակահատվածում
(2788) Անդենե

(2788) Անդենե (անգլ.՝ Andenne), աստերոիդ աստերոիդների հիմնական գոտում։ Հայտնաբերվել է 1981 թվականի մարտի 1-ին Անրի Դեբեոնի և Ջովաննի Դե Սանկտիսի կողմից Լա Սիլյայում։
Միջին հեռավորությունը Արեգակից կազմում է 2,561562 ա. մ., առավելագույնը մոտենում է 2,3061 ա. մ. հեռավորության վրա և հեռանում 2,817 ա. մ.։ Արեգակի շուրջ մեկ ամբողջական պտույտ է կատարում 1497,46 երկրային օրվա ընթացքում, իր ուղեծրով շարժվելով միջինում 0,240407 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 2,62° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(2788) Անդենե աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Աստերոիդների ցանկ (155501-155600)

Աստերոիդների ցանկ (155401-155500)  • Աստերոիդների ցանկ  • Աստերոիդների ցանկ (155601-155700)
 Աստերոիդների ցանկ (155401-155500)  • Աստերոիդների ցանկ  • Աստերոիդների ցանկ (155601-155700)
Տայնիցկայա աշտարակ (Նիժնի Նովգորոդի կրեմլ)

Տայնիցկայա  աշտարակ (ռուս.՝ Тайницкая башня),  Նիժնեգորոդյան կրեմլի կլոր աշտարակ։ Տեղակայված է Կորոմիսլովյան և Հյուսիսային աշտարակների միջև գտնվող լեռնային հատվածում։ Մյուս կլոր աշտարակներից  (չհաշված  Ժամայինը) տարբերվում է նրանով, որ վրանաձև կտուրին կա պարեկային աշտարակ, ինչպես Ժամային և Նիկոլսկյան աշտարակները։
Շինության անվանումը կապվում  է ամրոցի պատերի տակով դեպի Պոչայնա գետը փորված «գաղտնի անցուղու» հետ։   Նիժնի Նովգորոդի Կրեմլի երկարատև պաշարման դեպքում ստորերկրյա անցուղու միջոցով կարելի էր հասնել գետին և հագեցնել պաշարվածների ծարավը։ 19-րդ դարում Զելենսկի հորանի հողային աշխատանքների կազմակերպման ժամանակ գաղտնուղին հողով լցվեց, իսկ ստորերկրյա գետակի ջրերի հոսքն ապահովելու համար այն անցկացվեց փայտե խողովակներով  կոլեկտորի մեջ։ Ավանդազրույցի համաձայն, կրեմլյան բլրի մոտակայքում, Պոչայնա գետի ակունքներում գտնվում է մի  քարե մեծաբեկոր և եթե այն տեղաշարժվի ապա ազատություն ստացած ոչ մեծ գետակը մեծ հոսքով  կհորդա և երկրի երեսից կլվանա քաղաքը։ Աշտարակը իր մեջ նաև մեծ ավերիչ ուժ է թաքցնում, նրա պատերի ներսում վառոդ էր պահվում, իսկ մոտակա ձորակում կառուցված էր Կանաչ բակ վառոդի գործարանը։  Գործարանի հետ կապված Տայնիցյան աշտարակը ստացել է իր երկրորդ անվանումը, «Կանաչի» վրա։ Աշտարակի երրորդ անվանումը Մյուռոնակիրներ պայմանավորված է նրանով, որ այն գտնվում է Մյուռոնակիր սուրբ Կանանց եկեղեցու մոտակայքում։ Ինչպես Նիժնի Նովգորոդի Կրեմլի բոլոր շրջանաձև աշտարակները, Տայնիցյանը եռահարկ էր, հրակնատներով, մարտական խցերով և մեկ հարթակ ատամնաձև վերջավորությամբ։
17-րդ դարում Տայնիցկու աշտարակի վրա տեղադրվեց մեկ պղնձե թնդանոթ, իսկ 1785-1790 թվականներին Նիժնիգորոդի նահանգապետ Ի. Մ Ռեբինդերի  հրամանով շինությունը վերակառուցվեց որպես պարենային ապրանքների պահեստ։ 1826-1887 թվականներին աշտարակի տարածքում տեղակայված էր գումարտակի ռազմական հանդերձանքի և զենքի պահեստը։ Հետագայում ամրոցի տարածքում տեղակայվել էր նիժնեգորոդյան վոյեվոդության արխիվը։ Հայրենական մեծ պատերազմի տարիներին ավերված վրանի տեղում տեղադրվել էր զենիթային հրետանի, որը պաշտպանում էր քաղաքը գերմանական բանակի օդային հարձակումներից։ 1960-ական թվականներին իրականացված վերականգնման աշխատանքների ընթացքում վերականգնվեց նաև վրանի տանիքը։


== Գրականություն ==
Агафонов С. Л. Нижегородский кремль. Архитектура, история, реставрация. — Горький: Волго-Вятское издательство, 1976. — 136 с.
Кирьянов И. А. Нижегородский Кремль. Очерк истории кремля в городе Горьком. — Горький: Горьковское книжное издательство, 1956. — 116 с


== Ծանոթագրություններ ==


== Արտաքին հղումներ ==
Тайницкая башня Нижегородского Кремля — Сайт «Пути-дороги»
История перестройки и реконструкции Кремля
Нижегородский кремль Archived 2016-11-22 at the Wayback Machine.
Բակբո

Բակբո (Տոնկին) (վիետ․՝ Vịnh Băc Bô — залив Бакбо; չինարեն՝ 北部湾-Բեյբուվանի ծոց),  Հարավային Չինաստանի` Չինաստանին (Գուանսի-Չժուանսական ինքնավար մարզ, Գուանդուգ նահանգ, Հայնան նահանգ) և Վիետնամին (Բակբոյի շրջան, Քուանգնին, Հայֆոն, Թհաիբին, Նամդին, Նինբին, Թանհոա և Նգեանի նահանգներ) պատկանող ծոց։ Արևելքում այն ծովից բաժանվում է Լեյչու թերակղզով և Հայնան կղզով, որոնք առանձնացված են Հայնան նեղուցով։
Վիետնամցիները պաշտոնապես այն անվանում են Վինբաբկո, կամ ավելի հազվադեպ Վինհայնամ, չինական անունը Բեյբուվանն է ։ «Տոնկինի ծոց» անվանումը գալիս է Հանոյ քաղաքի հին անունից` «Տոնկին»), այս անունը հետագայում տարածվեց Վիետնամի ամբողջ հյուսիսային մասում։
Բակբո ծոցի երկարությունը` 330 կմ է, մուտքի լայնությունը` 241 կմ, խորությունը` մինչև 82 մ, օրվա մակընթացությունները` մինչև 6 մ։
Հիմնական նավահանգիստը Հայֆոնն է։


== Գրականություն ==
Լ. Մ. Բեսեդնով Рыбы Тонкинского залива. Ч. 1. Elasmobranchii. — Վլադիվոստոկ, 1969.


== Ծանոթագրություններ ==
Մոնժուա ան Կուզրան

Մոնժուա ան Կուզրան (ֆր.՝ Montjoie-en-Couserans), համայնք Ֆրանսիայում, որը գտնվում է Միջին Պիրենեյան մարզի Արյեժ գավառում։ Մտնում է Սեն Լիզե կանտոնի կազմի մեջ։ Հանդիսանում է Սեն Ժիրոն շրջանը։
Համայնքի INSEE կոդ՝ 09209։


== Բնակչություն ==
Համայնքի բնակչությունը 2008 թվականին կազմում էր 1045 մարդ։


== Տնտեսություն ==
2007 թվականի տվյալներով 660 աշխատունակ տարիքի մարդկանցից (15-64 տարեկան) 464-ը տնտեսապես ակտիվ էին, 196-ը անգործունակ (ակտիվության ցուցանիշը 70,3 %, 1999 թվականին եղել է՝ 74,1%)։ 464 աշխատունակ բնակիչներից 438-ը աշխատում էին (235 տղամարդ և 203 կին), անաշխատանք էին 26-ը (12 տղամարդ և 14 կին)։ 196 անգործունակ մարդկանցից 57-ը աշակերտներ կամ ուսանողներ են, 77-ը թոշակառու, 62-ը անաշխատունակ էին այլ պատճառներովм:


== Պատկերասրահ ==

		
		


== Ծանոթագրություններ ==


== Տես նաև ==
Ֆրանսիայի շրջանների ցանկ


== Արտաքին հղումներ ==
«Վիճակագրության ազգային ինստիտուտ՝ Մոնժուա ան Կուզրան» (ֆրանսերեն)։ Արխիվացված օրիգինալից 2012-05-18-ին։ Վերցված է 2012-2-15 
«Մոնժուա ան Կուզրան» (ֆրանսերեն)։ cassini.ehess.fr։ Արխիվացված օրիգինալից 2013-02-03-ին։ Վերցված է 2013-01-26
Տվերդունովո (գյուղ, Գագարինսկի շրջան)

Տվերդունովո (ռուս.՝ Твердуново), գյուղ Ռուսաստանի Սմոլենսկի մարզի Գագարինսկի շրջանի կազմում։
Բնակչությունը 2007 թվականին գրանցված տվյալներով կազմում էր 0 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Կոստևսկի գյուղական խորհուրդ (Խարկովի մարզ)

Կոստևսկի գյուղական խորհուրդ  (ուկրաիներեն՝ Костівська сільська рада), Ուկրաինայի Խարկովի մարզի Վալկովսկի շրջանում։
2001 թվականի տվյալներով Կոստևսկի գյուղական խորհրդում բնակվում էր 605 մարդ։ Բնակավայրը զբաղեցնում է 32.03 կմ² տարածք։ Բնակչության խտությունը կազմում էր 18.89 մարդ/կմ²։ Խորհրդում կա 4 բնակավայր։ 


== Ծանոթագրություններ ==


== Արտաքին հղումներ ==
Ուկրաինայի Գերագույն Ռադայի կայքում բնակավայրերի ամբողջական ցանկ։ (ուկր.)
2001 թվականի Ուկրաինայի համապետական մարդահամարի արդյունքները։ (ուկր.)
AU:AUՈւկրաինայի բնակավայրերի արբանյակային լուսանկարները։ (ուկր.)
(6882) Սորմանո

(6882) Սորմանո (անգլ.՝ Sormano), աստերոիդ աստերոիդների հիմնական գոտում։ Հայտնաբերվել է 1995 թվականի փետրվարի 5-ին Պիերո Սիկոլիի և Վալտեր Ջուլիանիի կողմից Սորմանոյում։
Միջին հեռավորությունը Արեգակից կազմում է 2,551517 ա. մ., առավելագույնը մոտենում է 2,2952 ա. մ. հեռավորության վրա և հեռանում 2,8078 ա. մ.։ Արեգակի շուրջ մեկ ամբողջական պտույտ է կատարում 1488,66 երկրային օրվա ընթացքում, իր ուղեծրով շարժվելով միջինում 0,241828 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 14,4° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(6882) Սորմանո աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)